title: Anvioù brezhonek fentus ha faltaziek
text: Ul lec'h faltaziek zo ul lec'h ha n'eus ket anezhañ ha koulskoude en deus un anv.
  
  Anvioù faltaziek
  Ejipt gavrig, meneget e dastumadoù pennadoù Job Jaffre (Etrezomp e brezhoneg)
  Kerambreoù, e romantoù brezhonek Harry Potter.
  Keribilbeuz, diwar ibil ha beuz
  Kernikun, lesanv roet d'un den didalvez
  Kerdrubuilh, lesanv roet d'ur bugel, d'ar vugale, pa vez diaes dont a-benn anezho
  Kerlopelop, meneget e dastumadoù pennadoù Job Jaffre
  Kerneblec'h, e-lec'h neblec'h
  Kerdiwezhat, lesanv d'ul lec'h ma vez dale gant an dud, diwar-se ar seurt-se a dud
  Kerdrabas, Kerflav, anvioù d'ul lec'h, d'un ti ma vez nec'het an dud, diwar-se ar seurt-se a dud
  Kerskouarneg, lesanv roet d'ul lec'h m'eo bouzar an dud, diwar-se ar seurt-se a dud
  Kerbennek, lesanv roet d'ul lec'h m'eo pennek an dud, diwar-se ar seurt-se a dud
  Kervouzhig, lesanv roet d'al lec'h ma vouzh an den, diwar-se ar seurt-se a dud
  Kernetra anavezet en droienn mont da Gernetra, a zo kement ha mont da get, ha kas ar stal da Gernetra ; anv-lec'h meneget gant Ivon Krog er gontadenn Mab-kaer d'ar roue en e zastumad Eur Zac'had Marvailhou
  Kernebeudig, anvioù lec'h a ra dave d'an dienez, d'an diouer, d'ar baourentez
  Landupedu, e-lec'h tu pe du, neblec'h
  Lannevern, e-lec'h ne vern pelec'h. Meneget en danevell Lannevern e kañv gant Jakez Konan
  Plounetra, ul lec'h dister, bet meneget e Feiz ha Breiz
  Poull-an-Diegi, mont da gannañ da Boull-an-Diegi a zo kement ha chom er gêr e-lec'h mont da gannañ, meneget gant Jules Gros e Le Trésor du Breton parlé
  Sant Diboan, sant faltaziek, enoret e Plevin,
  Sant Malarjez, sant faltaziek, meneget pa gomzer eus deiz Malarjez;
  Sant Tremen, sant ha n'eus ket anezhañ : mont d'an oferenn da Sant Tremen zo kement ha tremen hep oferenn ebet
  Sant Tupedu
  
  Lod a blij dezho labourat e Kerneblec'h met den ne gav plijus debriñ e Kernetra.
  
  Anvioù faltaziek da lec'hioù gwir
  Kerandisamm, ar privezioù,
  Kerchopin, un ostaleri,
  Kêr Hun, mont da Gêr Hun, mont da gousket,
  Kêr Roc'h, mont da Gêr Roc'h, mont da gousket, da roc'hal,
  Kersatan, an ifern,
  Kersec'h, un ti ma ne vez ket servijet takenn ebet d'evañ,
  Kerskos, ul lec'h ma'z a an dud pa varvont,
  Kersoulaj, ar privezioù,
  Kerwazi, ti ar re sot,
  Kerziboan, ul lec'h m'eo lezirek an dud,
  
  Anvioù fentus da rannoù eus ar c'horf
  Kergof, ar c'hof,
  Kervramm, ar fraezh.
  Milin ar brenn : an toull-revr
  Riboul ar patatez: ar genoù
  Toull-brenn, toull ar brenn, milin ar brenn : an toull-revr
  
  Pennadoù kar
   Yanned
   Devri
  
  Notennoù
  
  brezhoneg